FORU LEGE PROIEKTUA, zeinaren bidez NAFARROAREN GARAPEN SOZIETATEA SLri baimena ematen baitzaio DYNAMOBEL SA FINANTZATZEKO

ZIOEN AZALPENA

Nafarroaren Garapen Sozietatea SL sozietate publikoak Parlamentuaren berariazko baimena eskatu du Dynamobel SArentzako finantzaketa-eragiketak egiteko. Eragiketa horiek dira, zehazki, bi milioi euroko ekarpena egitea kapital sozialari eta bi milioi euro arteko abala ematea.

Eskaera horrek honako hauek ditu oinarri: 1/1984 Foru Legea, urtarrilaren 2koa, Nafarroako Garapen Sozietatea (SODENA) sortzeari buruzkoa; 13/2007 Foru Legea, apirilaren 4koa, Nafarroako Ogasun Publikoari buruzkoa; 2/2024 Foru Legea, martxoaren 13koa, 2024rako Nafarroako Aurrekontu Orokorrei buruzkoa –hark baimendutako gehieneko zenbatekoaren barruan dago–; eta Nafarroako Gobernuaren Erabakia, 2024ko otsailaren 21ekoa, Nafarroaren Garapen Sozietatea SL (SODENA) sozietate publikoari baimena ematen diona 2024an abalak emateko, 20.000.000 eurokoak gehienez, Nafarroako Ogasun Publikoari buruzko apirilaren 4ko 13/2007 Foru Legearen 82. artikuluan ezarritakoarekin bat. Arau horietan ezarritakoaren esparruan, eta kontuan hartuta eragiketaren garrantzi berezia, enpresa horrek Azkoien inguruan duen eragin sozioekonomikoa oso handia baita, egokia da berariazko baimena ematea SODENAri Dynamobel SA finantza dezan.

**Artikulu bakarra. Dynamobel finantzatzeko baimena.**

Baimena ematen zaio Nafarroaren Garapen Sozietatea SL sozietate publikoari Dynamobel SA finantzatzeko eragiketak egiteko. Eragiketa horiek dira, zehazki, bi milioi euroko ekarpena egitea kapital sozialari eta bi milioi euro arteko abala ematea.

**Azken xedapen bakarra. Indarra hartzea.**

Foru lege honek Nafarroako Aldizkari Ofizialean argitaratu eta biharamunean hartuko du indarra.